
Čitao sam u jednoj knjizi od imama Gazalija da nije dozvoljeno bušenje ušiju ženskoj djeci radi stavljanja zlata u uši. Prema onome što je rekao autor knjige, to je nanošenje bolnih rana, i takvo što za sobom povlači odmazdu (kisas). Molim vas da nam objasnite kakav je šerijatski ***[propis](https://pitajucene.com/search/Propis/questions/ "Pretraži pitanja o propisima")*** ovakvog postupka, pogotovo što ja imam mnogo kćerki, a i mnogi ljudi prakticiraju bušiti uši ženskoj djeci?


* 
* 
* 
* 
* 
* 
* 

 
Kakav je šerijatski propis bušenja ušiju ženskoj djeci?

Nema nikakve smetnje da se probuše uši ženskom djetetu kako bi se mogao na njih staviti ***[nakit](https://pitajucene.com/search/nakit/questions/ "Pretraži pitanja o nakitu")***. I danas mnogi ljudi prakticiraju ovaj postupak, koji je i u vremenu našeg Poslanika, sallallahu alejhi ve sellem, bio raširen medu ženama koje su nakit nosile u svojim ušima i niko im to nije osporavao. Što se tiče bola koji bušenje uzrokuje kod ženske djece, budući da je to radi njene koristi, jer se ženska djeca uljepšavaju nakitom, otuda ono biva (***[mubah](https://pitajucene.com/search/Mubah/answers/ "Pretraži odgovore za Mubah")***) dozvoljeno. Kao što je dozvoljeno da se prilikom neophodnog liječenja prouzrokuje bol, isto tako je dozvoljeno spaljivanje rane ili probijanje ušiju kako bi se na njih stavio nakit, jer je to potreba ženske djece, pogotovo što bušenje ušiju ne boli previše niti ostavlja velike ožiljke, a Allah najbolje zna. 101


101 Munteka min fetava, šejh ***[Salih Fevzan](https://pitajucene.com/search/Fevzan/answers/ "Pretraži odgovore od šejh Salih Fevzan")*** (3/324).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


